Plan for konfirmanttiden i Fauske menighet

Hjertelig velkommen som konfirmant i Fauske menighet! 😊

Første møte for konfirmantene og Fauske menighet er på presentasjonsgudstjenesten. Vi har to presentasjonsgudstjenester hvor jeg har fortelt konfirmantene slik at ikke alle møter opp på én gudstjeneste. I gudstjenesten vil konfirmantene bli presentert for menigheten og ønsket velkommen som konfirmant. Konfirmanten vil også få en konfirmantbibel med seg. Foreldre og faddere ønskes også velkommen til å være med på dette, og andre i familien.

Møt gjerne opp kl 1030.

**Presentasjonsgudstjeneste 24.september kl 11.00**

**Presentasjonsgudstjeneste 8.oktober kl 11.00**

Mer informasjon om fordeling er sendt ut på e-post til den enkelte konfirmant.

Kan du ikke møte opp på denne dagen eller på bytte mellom gudstjenestene, gi meg beskjed 😊

**Nettkonfirmant**

Pga. utfordringer og mangel på ansatte har Jeg og sokneprest for Valnesfjord/Sulitjelma valgt at konfirmanter 2024 blir nettkonfirmanter. Nettkonfirmanter er et opplegg som Sjømannskirken har produsert. Sjømannskirken er en norsk kirke i utlandet. Sjømannskirken er en selvstendig og frivillig organisasjon som møter nordmenn i utlandet og det finnes 29 sjømannskirker verden rundt (<https://www.sjomannskirken.no/vart-arbeid/>)

Dette opplegget er basert på 10 leksjoner om kristen tro og det å være menneske. Hver leksjon inneholder ca. 10 oppgaver og disse skal sendes inn for godkjenning. Alle må ha tilgang til pc/nettbrett, internett og e-postadresse.

Disse temaene vil konfirmanten møte på:

1. Konfirmanttiden
2. Bibelen
3. Tro og tvil
4. Gud – Vår skaper
5. Skaperen og skapningen
6. Jesus – Vår frelser
7. Tilgivelse og nåde
8. Den Hellige Ånd
9. Budene
10. Hva er et menneske

Konfirmantavgiften dekker dette.

Dette kommer jeg med mer informasjon om. Jeg administrerer dette og skal melde oss opp til dette opplegget. Dette trenger ikke konfirmanten tenke på.

**Filmkveld**

Tirsdag 28.november blir det filmkveld på menighetssenteret på Fauske fra kl 16-18 med hele gruppa. Det vil bli kjøpt inn snacks og vi skal ha en fin stund sammen før jul.

**Gudstjenester**

I løpet av konfirmanttiden skal konfirmantene delta på minst 8 gudstjenester.
Noen av disse er fastlagte i oppmøteplanen, mens de resterende siste kan gjennomføres når det passer for den enkelte konfirmant. I kirkene her i kommunen, vil det ligge lister som konfirmanten kan skrive seg opp på hver gang de er på gudstjeneste. Dersom konfirmanten er på gudstjeneste et annet sted, kan konfirmanten få en til å skrive en lapp som bekrefter at dere har vært på gudstjenesten et annet sted. Lappen gis til meg 😊
Bryllup og begravelser er IKKE gudstjeneste og teller derfor ikke med.

De gudstjenestene som er fastlagt er:

* Presentasjonsgudstjenesten
* Samtalegudstjeneste (vår)
* Konfirmasjonsgudstjeneste

**Praktiske oppgaver**

Praktiske oppgaver skal utgjøre ca. 4 timer av konfirmanttiden.

* Vise omsorg
* Hjelpe andre
* Gjøre noe du til vanlig ikke pleier å gjøre som er gledelig for andre

Når konfirmanten har gjort dette, send gjerne mail eller sms til meg om hva du har gjort.
Ikke gjør det vanskelig for deg selv. Et eksempel kan være å klippe plen for noen, hjelpe noen med å handle osv. Oppgaver du allerede har hjemme regnes ikke med.

Informasjon om våren kommer i desember.

Lurer du/dere på noe ta for all del kontakt 😊

Alt godt!

Mvh

Tine Fure
Sokneprest Fauske menighet
E-post: tine.fure@fauskekirken.no
tlf jobb: 45916687/75600303